Mit aram Volumen vo täglich rund 20.000 Fahrgäst is da Bahnhof Rosnheim da siebtgreßte Bahnhof in Bayern. Rosnheim is a Eisenbahnknotenpunkt und werd vo den Bahnstreckn Minga-Kufstoa (Kursbuachstreck 950), Minga-Såizburg (Kursbuachstreck 951), Rosnheim-Muidorf (Kursbuachstreck 944) und Rosnheim-Hoizkircha (Mangfåtåibahn, Kursbuachstreck 958) berührt. De Östareichischen  Bundesbahna fahrn auf da Verbindung Såizburg-Landl/Rosnheim (- Kufstoa) im Zweistundentakt ohne Halt mit Fernzig vo Wien und Såizburg nåch Innschbruck und Vorarlberg üba de Rosnheimer Kurvn. In Vorbereitung auf de Landesgartenschau 2010 werd seit Mai 2008 da Bahnhof aufwendig barrierefrei ausbaut und mit aram Tunell a elegante Verbindung zwischn am Stådzentrum und den südlichen Stådgebiete hergstellt. Dabei werd de ganz Zeit allierter Luftaufnahmen ausgwert und Munitionsreste gsuacht, damit des Tunell  zwischn am Hammerbåch (der wo unterm Bahnhof durchfliasst) und am Empfangsgebäude baut wern ko. Des ziagt aa Veränderungen vo da Oberleitungsgeometrie nåch se.